На основу члана 13. Закона о подстицајима у пољопривреди и руралном развоју (''Службени гласник РС'', број 10/13), Закона о изменама и допунама Закона о подстицајима у пољопривреди и руралном развоју (''Службени гласник РС'', број 103/15), члана 7. Одлуке о буџету општине Осечина за 2016. годину (''Општински службени гласник'', број \_11/2015\_) и Програма мера подршке за спровођење пољопривредне политике и политике руралног развоја општине Осечина за 2016. годину, Општинско веће општине Осечина, на седници одржаној дана 08.04.2016. године доноси

ОДЛУКУ

**О РАСПИСИВАЊУ КОНКУРСА ЗА ДОДЕЛУ ПОДСТИЦАЈНИХ СРЕДСТАВА**

**ЗА МОДЕРНИЗАЦИЈУ И УНАПРЕЂЕЊЕ ТЕХНИЧКЕ ОПРЕМЉЕНОСТИ ПОЉОПРИВРЕДНИХ ПРОИЗВОЂАЧА НА ТЕРИТОРИЈИ ОПШТИНЕ ОСЕЧИНА У 2016. ГОДИНИ**

1. **Предмет:**

* избор корисника за доделу подстицајних средстава за модернизацију и унапређење техничке опремљености пољопривредних произвођача, у оквиру реализације Програма мера подршке за спровођење пољопривредне политике и политике руралног развоја на територији општине Осечина за 2016. годину, а у циљу стварања услова за очување, подстицање, унапређење и развој пољопривредне производње на подручју општине Осечина.

1. **Програм мера:**

* Додела бесповратних средстава за купљену нову пољопривредну механизацију и опрему (куповина трактора није дозвољена) у износу до 30 %, односно до 200.000,00 динара (не рачунајући износ ПДВ-а), а за пољопривредна газдинства са маргиналних подручја (Скадар, Драгодол и Царина) у износу до 40% од вредности купљене опреме и механизације односно до 300.000,00 динара (не рачунајући износ ПДВ-а) по једном регистрованом пољопривредном газдинству.

1. **Услови**:

Право коришћења средстава по овом Програму имају физичка лица са подручја општине Осечина која се баве пољопривредном производњом и испуњавају следеће услове:

* да је регистровано пољопривредно газдинство у активном статусу у 2016. години;
* да подносилац Захтева има пребивалиште на територији општине Осечина;
* да је опрема и механизација купљена у периоду од 01.01.2016. године па до дана утрошка средстава планираних за ову врсту подстицаја;
* да се опрема и механизација не сме отуђити у периду од 3 године од дана купoвине;
* да се опрема и механизација налази и користи на газдинству подносиоца захтева;
* да је подносилац захтева измирио сва потраживања по основу пореског дуга према општинској управи Осечина;
* да није користио средства Републике Србије по истом основу у 2016. години;
* Да је измирио све уговорне обавезе по било ком конкурсу општине Осечина за развој пољопривреде и рурални развој у протекле 3 године

1. **Потребна документација за учешће на конкурсу:**

* потврда о активном статусу пољопривредног газдинстава у 2016. години;
* фотокопије личних карата свих чланова домаћинства, а за децу фотокопије

здравствених књижица

* фотокопија готовинског и фискалног рачуна на име купљене механизације или опреме који гласе на носиоца/члана пољопривредног газдинства;
* фотокопија гарантног листа ( за механизацију и уређаје)
* фотокопија картице наменског рачуна пољопривредног газдинства;
* потврда Општинске управе Осечина о измиреним пореским обавезама;
* изјаву носиоца/члана пољопривредног газдинства да није користио средства Републике Србије за исту намену у 2016-ој години
* копија листа непокретности или уговор о закупу земшљишта

1. **Начин доделе субвенција:**

Одлука о одобравању субвенције за ову врсту подстицаја ће се доносити на основу бодовне листе, а након провере и бодовања поднетог захтева подносиоца захтева.

Општина Осечина врши проверу поднетих захтева, односно проверу испуњености услова Конкурса и приложене документације.

Приликом бодовања захтева, узимају се у обзир следећи критеријуми:

|  |  |  |  |
| --- | --- | --- | --- |
| **Редни број** | **Тип критеријума за избор** | **Да/Не** | **Бодови** |
| **1.** | Носилац газдинства је лице млађе од 45 година | Да/не | 20/10 |
| **2.** | Број чланова домаћинства преко 5 чланова/3-5 чланова/0-2 чланова | Да/не | 20/10/5 |
| **3.** | Носилац газдинства има у власништву или закупу преко 5 ха/ до 5 ха |  | 20/10 |
| **4.** | Носилац газдинства је користио средства Аграрног фонда општине Осечина за исту врсту подстицаја у 2015-ој години | Не/да | 20/10 |

Предвиђени износ средстава за ову врсту подстицаја који је опредељен Буџетом општине Осечина и Програмом мера подршке за спровођење пољопривредне политике и политике руралног развоја на територији општине Осечина за 2016. годину износи 1.000.000,00 динара.

У случају када је поднет мањи број захтева /пријава за инвестиције који испуњавају све услове, а постоји довољно расположивих средстава, критеријуми селекције се неће примењивати, а ранг листа неће бити формирана.

**У случају када се формира ранг листа и појави се више кандидата са истим бројем бодова, предност ће имати онај кандидат који има више бодова по поједином критеријуму. Критеријуми за селекцију ће користити по следећем редоследу:**

**- Носилац газдинства је лице млађе од 45 година,**

**- Број чланова домаћинства преко 5 чланова/3-5 чланова/0-2 чланова**

**- Носилац газдинства има у власништву или закупу преко 5 ха/ до 5 ха,**

**- Носилац газдинства је користио средства Аграрног фонда општине Осечина за исту врсту подстицаја у 2015-ој години**

**Неблаговремене, непотпуне и пријаве упућене факсом или електронском поштом неће се узимати у разматрање.**

Сви потребни обрасци могу се преузети у Општинској управи Осечина- Пољопривредној служби, II спрат, соба број 20, улица Карађорђева број 114.

**Конкурс ће бити отворен до 03.05.2016. године.**

Рок за подношење приговора је 7 (седам) дана од дана објављивања резултата конкурса на огласној табли.

Текст Јавног конкурса биће објављен на огласној табли Општинске управе Осечина и на web страни општине Осечина www.osecina.com.

**Општинско Веће општине Осечина,**

**Број:**

**Општинско веће**

**Председник**

Ненад Стевановић